1Angkau lah di-iduikkan baliak samo-samo jo Isa Almasih. Dek karano itu, angkau musti ba-usawo, untuak mandapekkan sagalo parkaro nan di sarugo, di tampaik Isa Almasih mamarentah samo-samo jo Allah. 2Arahkanlah pikieran angkau kaba-ke sagalo parkaro nan di sinan tu, janlah kabake sagalo parkaro nan di dunia. 3Dek karano angkau lah ma-ti, nan iduik angkau ta-andok samo-samo jo Isa Almasih di dalam Allah. 4Dek karano, tampaik asa iduik ang-kau nan sajati adolah Isa Almasih, nan jikok Baliau manyatokan di-ri isuak, nan angkau pun ka manya-tokan diri pulo samo-samo jo Baliau dalam kamuliyaan. 5Dek karano itu, matikanlah saga-lo ka-inginan dunia nan manguwa-soi diri angkau, umpamonyo, kara-jo-karajo nan cabua, sagalo parkaro nan indak bataratik, awa napasu, ka-inginan nan jahek, sarato jo lobo ca-ngok, (dek karano lobo cangok, sa-mo jo manyambah barhalo). 6Sagalo parkaro nan bakcando itulah, nan mambuwek Allah bangih, taradok urang-urang nan indak patuah kaba-ke Baliau. 7Dulu angkau mampabu-wek pulo sagalo parkaro nan bakcan-do itu, pado wakatu angkau iduik di dalamnyo. 8Tapi kiniko, andaklah angkau mam-buwang sagalo parkaro nan jahek da-ri diri angkau: jan lai pambangih, atau tabik suga, atau mampunyoi parasaan jajok taradok urang lain. Jan sampai ado kato-kato nan mancacek, atau ka-to-kato nan kumuah, nan kaluwa dari muluik angkau. 9Jan duto manduto-i sasamo angkau, dek karano, iduik nan lamo jo sagalo sipaiknyo, lah angkau tinggakan. 10Kiniko angkau lah dibari iduik nan baru. Angkau adolah manu-sia baru, nan sadang dipabarui taruih manaruih, dek Allah nan manjadikan angkau manuruik rupo Baliau sandi-ri. Mukasuiknyo iyolah, supayo ang-kau sabana-bana tawu jo Allah jo sa-caro samparono. 11Ikolah payidahnyo dari kasadonyo tu, mako indak ado lai besohnyo, antaro urang Yahudi, jo urang nan indak urang Yahudi, urang nan basunaik, jo urang nan indak ba-sunaik, indak ado lai besohnyo, anta-ro urang asiang, jo urang bi-adauk, antaro budak jo urang maradeka, dek karano Isa Almasih adolah sagalo-ga-lonyo, sarato Baliau basatu jo urang-urang tu kasadonyo! 12Angkau adolah umaik Allah. Allah mangasiahi angkau, sarato mamiliah angkau, untuak manjadi miliak-Nyo nan tasandiri. Itulah sabauknyo, ang-kau musti mampaliyekkan raso ibo, angkau musti elok ati, randah ati, la-mah lambuik, sarato tahan manang-guang sansaro. 13Jikok ado di antaro angkau nan maraso dandam, angkau musti samo-samo mamaohkan, musti samo-samo panyaba. Tuhan jo saca-ro sanang ati ma-ampuni angkau, ja-di, angkau musti namuah pulo andak-nyo, untuak samo-samo mamaohkan. 14Nan paliang paralu iyolah: Angkau musti samo-samo mangasiahi, dek ka-rano, kasiah tu lah nan mampasatu-padukan angkau kasadonyo, sainggo manjadi samparono. 15Andaklah sa-galo kaputusan angkau, ditantukan dek raso damai nan dibarikan dek Isa Almasih di dalam ati angkau. Dek ka-rano, Allah mamanggie angkau un-tuak manjadi angguato suatu tubuah, supayo angkau iduik dalam raso da-mai nan dari Isa Almasih tu. Sarato bi basyukurlah. 16Andaklah sagalo aja-ran Isa Almasih nan panuah barakaik, marasok ka dalam ati angkau. Andak-lah angkau samo-samo aja ma-aja, sa-rato nasiyaik manasiyaik-i sabijaksa-no mungkin. Dendangkanlah Zabur, sarato jo puji-pujian, sarato jo lagu-la-gu rohani; badendanglah untuak ma-muji Allah, jo raso syukur di dalam ati angkau. 17Sagalo apo nan angkau pabuwek, atau nan angkau katokan, mustilah kasadonyo tu dipabuwek, sa-rato dikatokan ateh namo Tuhan Isa Almasih. Basyukurlah kabake Allah Bapak, untuak apo nan lah dipabuwek dek Isa Almasih untuak angkau. 18Oih sudaro-sudaro nan manjadi induak bareh! Patuahlah kabake jun-juangan angkau, dek karano, baitu-lah samustinyo caro iduik angkau sa-bagai urang Kristen. 19Oih sudaro-sudaro nan manjadi junjuangan! Kasiahilah induak bareh angkau. Janlah kasa taradok inyo tu. 20Oih anak-anak! Adolah kawajib-an dek kalian sabagai urang Kristen, untuak tatauk patuah kabake urang gaek kalian, dek karano itulah nan manyanangkan ati Allah. 21Oih sudaro-sudaro nan manjadi apak! Janlah disakik-i ati anak-anak angkau, sainggo inyo tu manjadi pu-tuih aso. 22Oih sudaro-sudaro nan manjadi budak! Dalam sagalo parkaro, andak-lah angkau patuah kabake induak sa-mang angkau nan di dunia ko. Jan-lah hanyo patuah kutiko sadang di adok-an inyo tu sajo, dek karano nak manyanangkan ati inyo tu. Tapi, pa-tuahilah inyo tu jo ati nan tuluih, dek karano angkau ma-aromaik-i Tuhan. 23Apo sajo karajo nan dibarikan ka-bake angkau, andaklah angkau kara-jokan jo sapanuah ati, sa-olah-olah Tuhan-lah nan angkau layani, sara-to indak doh hanyo manusia. 24Ka-na-ilah, baraso angkau ka manarimo upah dari Tuhan. Apo nan disadiyo-kan dek Tuhan untuak umaik-Nyo, itulah nan ka dibarikan kabake ang-kau. Dek karano, induak samang nan sabananyo nan sadang angkau layani, adolah Isa Almasih sandiri. 25Baitu pulo, siapo pun juwo nan babuwek kasalahan, ka manangguang akibaik dari sagalo kasalahannyo tu; dek ka-rano, Tuhan indak mampalain-lain-kan urang.
min_Latn